钦定古今图书集成/明伦汇编/氏族典/第294卷 > 方宾
## 钦定古今图书集成/明伦汇编/氏族典/第294卷 > 方宾

按《明外史方宾传》：“宾，钱塘人。洪武中，由太学生授刑
部试郎中，改兵部。建文中，署应天府事，谪戍广东。以
茹瑺荐，召复兵部郎中。成祖即位，宾迎附，特见委用，
遂进兵部右侍郎，寻转左，进尚书。警敏能揣上意，见
知于帝，颇恃宠贪恣。八年从北征，与胡广、金幼孜、杨
荣、金纯并与机密。自后帝北巡，宾辄扈从。十九年，议”
亲征。尚书夏原吉、吴中吕震与宾共议，“宜且休兵养
民。”未奏，会帝召宾，宾言“粮饷不足。”召原吉，亦以“不给”
对。帝怒。宾惧，自缢死。